**Szám:** 1-3/2021. 12. sz. napirendi pont

**Indokolás**

**Zalaszentgrót Város Önkormányzata Polgármesterének**

**2021. március 25-ra tervezett döntéséhez**

**Tárgy:** Döntés zártkerti ingatlan értékesítéséről

**Indokolás**

A Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI.27.) számú önkormányzati rendeletének VIII/A. fejezet (2) bekezdés c) pontja alapján 3000 m2-t meghaladó területű vagy bruttó 3 millió forint feletti forgalmi értékű kivett zártkerti földterületek nyilvános pályázati eljárás lefolytatását követően értékesíthetők.

1. **Pados Balázs 1051 Budapest, Vörösmarty tér 2. IV/1.** szám alatti lakos 2020. október 11-én kérelmet nyújtott be Zalaszentgrót Város Önkormányzata felé a **Zalaszentgrót zártkert 25013/1 helyrajzi számú** ingatlan megvásárlására vonatkozóan.

Az ingatlan Zalaszentgrót – Csáford zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. Az ingatlan bejárása megtörtént, amely során megállapítást nyert, hogy a fenti ingatlan útról nem megközelíthető, elhanyagolt, 1/3-ad részben fásult, 1/3-ad részben bozótos, 1/3-ad részben füves, gazos terület.

Zalaszentgrót, Csáford városrész Tanácsadó testületi tagok az ingatlan értékesítési árára 180,- Ft/m2+ÁFA javaslatot tették.

Az ingatlan értékesítési árát 200,- Ft/m2+ÁFA összegben indokolt meghatározni, mert egy korábbi értékesítés során az érintett városrészi Tanácsadó testületi tagok már magasabb összegű értékesítési ár megállapítását is javasolták.

Az alábbi táblázat tartalmazza a földterület adatait, valamint az értékesítési árat:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság** | **Művelési ág** | **Nyilvántartási érték (Ft.)** | **Ajánlott egységár ( nettó Ft/m2)** | **Minimális induló ár (nettó Ft.)** |
| 25013/1 | 3346 | kivett zártkerti művelés alól kivett | 100.000,- | 200,- | 669.200,- |

**Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármestere – a Kormány 40/2020. (III.11.) Korm. rendeletének 1.§-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében kapott felhatalmazás alapján, Zalaszentgrót Város Önkormányzata Képviselő-testülete tagjainak írásbeli véleményére figyelemmel - úgy dönt, hogy a kizárólagos tulajdonában lévő 25013/1 hrsz.-ú, 3346 m2 nagyságú, kivett zártkerti területet 669.200,- Ft+ÁFA induló áron nyilvános pályázati eljárás lefolytatását követően értékesíti a legkedvezőbb ajánlatot tevőnek - de legalább a minimális eladási áron.

Az adásvétellel kapcsolatos költségek a nyilvános pályázat eredménye szerint nyertes ajánlattevőt terhelik.

A polgármester a nyilvános pályázati eljárás lefolytatását követően az eredményes pályázat esetén a nyertes ajánlattevővel köti meg az adásvételi szerződés.

Felkéri a jegyzőt az értékesítéssel kapcsolatos feladatokat elvégzésére.

**Határidő:** 2021. június 30.

**Felelős:** Dr. Simon Beáta jegyző

Zalaszentgrót, 2021. március 22.

Baracskai József

polgármester

A határozatai javaslat a törvényességi

követelményeknek megfelel.

Dr. Simon Beáta

jegyző