Szám: 1-3/2021. 3. sz. napirendi pont

**ELŐTERJESZTÉS**

**Zalaszentgrót Város Önkormányzata Polgármesterének**

**2021. március 25-re tervezett döntéséhez**

**Tárgy**: 2021. évi igazgatási szünet elrendeléséről szóló önkormányzati rendelet megalkotása

**INDOKOLÁS**

A közigazgatási szervek hatékony és zavartalan működése megvalósításának egyik elengedhetetlen feltétele a közszférában foglalkoztatott munkatársakat megillető szabadság előrelátható ütemezése, a ki nem adott szabadságok felhalmozódásának elkerülése.

A közszolgálati tisztviselőkről szóló 2011. évi CXCIX. törvény 232. § (3) bekezdése szerint a Képviselő-testület - a Kormány ajánlásának figyelembevételével - a rendes szabadság kiadására igazgatási szünetet rendelhet el.

Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának 3/5-ét.

Az igazgatási szünet elrendelése során figyelembe veendő ajánlásokat a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Kormányrendelet szabályozza. A Kormányrendelet 13. § (1) bekezdése értelmében az igazgatási szünet időtartama:

a) nyáron öt egybefüggő naptári hét, amely augusztus 20-át közvetlenül követő vasárnapig tart,

b) télen két egybefüggő naptári hét, amely január 1-jét közvetlenül követő vasárnapig tart.

Az évek során kialakult gyakorlat alapján elmondható, hogy a dolgozók több mint a fele a nyári szünetre, illetve a karácsony és újév közötti időszakra tartalékolja szabadsága egy részét. Az igazgatási szünet elrendelése gazdaságossági, takarékossági szempontból is előnyt jelent, így a hivatal működésével járó költségek, ha kismértékben is, de csökkennek. Továbbá a hivatal kis létszáma alapján az ügyintézők helyettesítése a teljes nyári időszak alatt sok esetben nehezen kivitelezhető. Fontos lenne az igazgatási szünet elrendelése abból a szempontból is, hogy 2021. évi szabadságok kiadása ezzel is optimalizálható.

Fentiekre figyelemmel javaslom, hogy a Képviselő-testület korábbi évek gyakorlatának megfelelően a Zalaszentgróti Közös Önkormányzati Hivatalnál rendeljen el igazgatási szünetet **2021. július 26-tól 2021. augusztus 19-ig** (19 munkanap), valamint **2021. december 20-tól 2021. december 31-ig** (10 munkanap) terjedő időtartamra.

Az igazgatási szünet ideje alatt ügyfelfogadás nincs, de a halaszthatatlan ügyekben - elsősorban anyakönyvi ügyintézés - ügyelet tartására kerül sor a zavartalan ügymenet és feladatellátás biztosítása érdekében. A Képviselő-testület döntését követően az ügyfeleket előzetesen a helyi újságban, a honlapon és a hirdető táblákon előzetesen tájékoztatjuk.

***Tájékoztatás az előzetes hatásvizsgálat eredményéről:***

1. A jogszabály-tervezet hatásai:

**1.1. Társadalmi hatások:** Nincs

**1.2. Gazdasági, költségvetési hatás**: Az igazgatási szünet alatt a hivatal dologi kiadásai csökkennek, ezáltal költségtakarékosság érhető el.

**1.3. Környezeti, egészségi következmények:** A hivatali alkalmazottak számára biztosított a megfelelő hosszúságú évközi pihenőidő.

**1.4. Adminisztratív terheket befolyásoló hatások:** Nemleges

**2. A jogszabály megalkotásának szükségessége, a jogalkotás elmaradásának várható következményei:** Nem, vagy kevesebb szabadság következő évre történő átvitelére kerül sor.

3. **A jogszabály alkalmazásához szükséges személyi, szervezeti, tárgyi és pénzügyi feltételek:** Rendelkezésre állnak.

A rendeletmódosításnak jelentős társadalmi, gazdasági vagy költségvetési hatása, környezeti és egészségi következménye, adminisztratív terheket komolyan befolyásoló hatása nem mutatható ki, ezért indokolását a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdése alapján nem szükséges közzétenni.

Zalaszentgrót, 2021. március 22.

|  |  |
| --- | --- |
|  | **Baracskai József**  **polgármester** |

Az előterjesztés a törvényességi követelményeknek megfelel.

|  |  |
| --- | --- |
|  | Dr. Simon Beáta  jegyző |

**Zalaszentgrót Város Önkormányzat Képviselő-testületének**

**/2021. (III. ) önkormányzati rendelete**

**a 2021. évi igazgatási szünet elrendeléséről**

Zalaszentgrót Város Önkormányzatának Képviselő-testületének feladat- és hatáskörében eljárva a polgármester a közszolgálati tisztviselőkről szóló 2011. évi CXCIX törvény 232. § (3) bekezdésében kapott felhatalmazás alapján, az Alaptörvény 32. cikk (1) bekezdés a) és c) pontjában meghatározott feladatkörében eljárva - a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak véleményére figyelemmel - a 2021. évi igazgatási szünetről a következőket rendeli el:

1.§

A rendelet hatálya kiterjed a Zalaszentgróti Közös Önkormányzati Hivatalban (a továbbiakban: Hivatal) foglalkoztatott valamennyi köztisztviselőre, ügykezelőre és munkavállalóra.

2. §

A Hivatal 2021. évi munkarendjében 2021. július 26-tól 2021. augusztus 19-ig terjedő időszakra nyári igazgatási szünetet, 2021. december 20-tól 2021. december 31-ig terjedő időszakra téli igazgatási szünetet tart.

3. §

E rendelet a kihirdetését követő napon lép hatályba és 2022. január 1-én hatályát veszti.

|  |  |
| --- | --- |
| Baracskai József  polgármester | Dr. Simon Beáta  jegyző |

A rendelet 2021. március…. napján kihirdetésre került.

Dr. Simon Beáta

jegyző

Általános indokolás

A közszolgálati tisztviselőkről szóló 2011. évi CXCIX. törvény 232. § (3) bekezdése értelmében a képviselő-testület a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.

Részletes indokolás

Az 1. §-hoz

A rendelet hatályáról rendelkezik.

A 2. §-hoz

A hivatalnál már több éves gyakorlat, hogy az augusztus 20-ai ünnepet megelőzően és a karácsonyi ünnepek időszakában igazgatási szünet kerül elrendelésre. A rendelet ennek megfelelően megállapítja a 2021. évi igazgatási szünet napjait.

A 3. §-hoz

A 3. § hatályba léptető és hatályon kívül helyező rendelkezéseket tartalmaz.